மேலைநாட்டுச் சிந்தனை நாம் அறியும் உண்மையை நடைமுறை உண்மை,[புலனறிதல் உண்மை, நிரூபண உண்மை] தர்க்கபூர்வமான உண்மை, [ஊக உண்மை, ஈவுண்மை ] கவித்துவ உண்மை [மீபொருண்மை உண்மை, தரிசன உண்மை] என்றெல்லாம் பிரித்து அவற்றின் பல தளங்களை அறிய முயன்றுள்ளது. இந்த ஒவ்வொரு தளத்தைச் சார்ந்தும் தனித்தனியான தத்துவநோக்குகள் உருவாகி வந்துள்ளன. அவற்றை முன்வைக்கும் தத்துவ ஞானிகள் இன்றளவும் உருவாகிக் கொண்டே இருக்கின்றனர்.